**Харолд 210901**

**Дос деген кім?** Екіншісі бөлімі

 «Сендерді бұдан былай құл демеймін, құл иесінің не істеп жүргенін білмейді. Қайта, сендерді достарым деп атадым, өйткені Әкемнен естігендерімнің бәрін сендерге білдірдім.»

(Жохан 15:15)

Сіздің қанша нағыз достарыңыз бар? Бізге келетін көптеген хаттарда адамдар көптеген қиын, бұзылып кеткен қарым-қатынастар туралы айтады. Бір жас жігіттен келген өте қарапайым, бірақ сондай қайғылы хат туралы ойлап отырмын, ол былый деп жазған еді: «Менің әйелім мені тастап кетті, жұмыстада әріптестеріммен дұрыс тіл табыса алмаймын. Менің бір ғана досым болуы үшін бәрін берер едім!» Сіз бұл жігіттің қиын жағдайына ортақтаса аласыз ба?

Менің ойымша, ол белгісіз қайырымды бір адамнан қалған мұра сияқты біреу оған достықты қалдырады деп күткен сияқты. Бұл осылай жай ғана бола салмайды. Кез келген басқа нәрсе сияқты, достық та қиын еңбекті, тәуекелділікті қажет етеді. Нақыл сөздер 18: 24 -те: «Достарым болсын десең, өзің де досшыл бол. », - делінген. Мүмкін осы сіздің проблемаңыз шығар? Генерал Джордж Паттон керемет, талантты адам болды, бірақ оның достары өте аз болды. Оның өмірбаяншыларының бірі ол туралы былай дейді: «Ол генерал, медальдар мен даңққа ие болды, бірақ ол ешқашан ешкіммен достаса алмады» Адамдардың көшбасшысы болып, құрметке ие бола алса да, бірақ ешкімге шынайы дос бола алмағаны - бұл таңқаларлық жағдай емес пе?

ӨЗімен-өзі жүріп, бәрін өзінен алшақ ұстайтын адамның достары көп болмайды. Бәрін алшақ ұстауыңыздың себебі - өзіңізді жеткіліксіз немесе өзіңізге сенімсіз сезінгендіктен. Біреу сізден бас тартады деп қорқасыз.

Мені тыңдаңызшы, бір жерде қызығушылықтарыңыз, ойларыңыз және идеяларыңыз бірдей болатын адам бар. Және мүмкін ол да сіз сияқты досты іздеп жүрген шығар. Достық туралы таңқаларлық бір нәрсе бар: екі адам әр түрлі әлеуметтік ортадан болса да, тіпті әр түрлі ұрпақтардан, тіпті әр түрлі мәдениеттерден болса да, бірақ олар айырмашылықтарды байланыстыратын достықта біріктірілген.

Сіздің досыңыздың болуын қаласаңыз, өзіңізде жақсы дос болуға ұмтылыңыз.